open-index/open-wikipedia-markdown huggingface dataset:
Luettelo Charles Darwinin löytämistä tai hänen mukaansa nimetyistä lajeista

Tämä on **luettelo [[Charles Darwin]]in tieteellisesti kuvaamista ja joistakin hänen mukaansa nimetyistä eliöistä**. Darwinin kuvaamat lajit ovat ensisijaisesti siimajalkaisia äyriäisiä (merirokkoja). Jälkimmäinen lista on auktorin mukaisessa aakkosjärjestyksessä.

## Darwinin kuvaamat taksonit

**Siimajalkaisia äyriäisiä**
* *[[Acasta cyathus]] *  Darwin, 1854 
* *[[Anelasma]]*  Darwin, 1851 Suku
*  *[[Balanus amphitrite]]* Darwin, 1854 
* *[[Balanus decorus]]* Darwin, 1854 
* *[[Balanus flosculus sordidus]]*   Darwin, 1854 
* *[[Balanus glandula]]* Darwin, 1854 
* *[[Balanus improvisus]]*  Darwin, 1854 merirokko
* *[[Balanus laevis nitidus]]*   Darwin, 1854 
* *[[Balanus nubilus]]* Darwin, 1854 
* *[[Balanus trigonus]]* Darwin, 1854 
* *[[Balanus venustus]]* Darwin, 1854 
* *[[Balanus vestitus]]* Darwin, 1854 
* *[[Chthamalidae]]*   Darwin, 1854   Heimo
* *[[Chthamaloidea]]*     Darwin, 1854 Yläheimo
* *[[Chthamalus fissus]]* Darwin, 1854 
* *[[Chthamalus fragilis]]* Darwin, 1854 
* *[[Colorhamphus parvirostris]]* (Darwin, 1839) 
* *[[Coronula reginae]]*    Darwin, 1854 
* *[[Cryptophialus]]*  Darwin, 1853   Suku 
* *[[Elminius modestus]]*     Darwin, 1854 
* *[[Fistulobalanus pallidus]]* (Darwin, 1854) 
* *[[Heteralepas cornuta]]*  (Darwin, 1851) 
* *[[Lepadidae]]*    Darwin, 1852  Hanhenkaulat  Heimo
* *[[Lepas australis]]*  Darwin, 1851 
* *[[Megabalanus coccopoma]]*  (Darwin, 1854) 
* *[[Megabalanus stultus]]*  (Darwin, 1854) 
* *[[Megabalanus declivis]]*  (Darwin, 1854) 
* *[[Nesochthamalus intertextus]]*  (Darwin, 1854) 
* *[[Octolasmis lowei]]*  (Darwin, 1852) 
**[[Oxynaspis]]*     Darwin, 1851 Suku 
* *[[Poecilasma]]*   Darwin, 1851  Suku 
* *[[Poecilasma kaempferi]]*  Darwin, 1851 
* *[[Proteolepas]]*  Darwin, 1851 
* *[[Proteolepas bivincta]]*  Darwin, 1854 
* *[[Rostratoverruca nexa]]*  (Darwin, 1854) 
* *[[Scalpellum magnum]]*  Darwin, 1851 
* *[[Temnaspis crassum]]*     (Darwin, 1852) 
* *[[Temnaspis fissum]]*  (Darwin, 1851) 
* *[[Tetraclita rubescens]]*  Darwin, 1854 
* *[[Thoracica]]*     Darwin, 1854  Ylälahko
* *[[Verrucidae]]*    Darwin, 1854   Heimo
**Lintuja**
* *[[Myiobius]]*   Darwin, 1839   Suku vilkkuperät

## Darwinin mukaan nimettyjä taksoneita
**[[Thraupis bonariensis darwinii]]* (Bonaparte, 1838) (tangara (lintu))
**[[Caberea darwinii]]* Busk, 1884 (sammaleläin)
**[[Marilyna darwinii]]* (Castelnau, 1873) (kala)
**[[Moruloidea darwinii]]* (Cunningham, 1871) (siira)
**[[Rhinoderma darwinii]]*    Duméril & Bibron, 1841  (darwininsammakko)
**[[Camponotus darwinii]]* Forel, 1886 (muurahainen)
**[[Camponotus radovae radovaedarwinii]]* Forel, 1891 (muurahainen)
**[[Pachycondyla darwinii]]* (Forel, 1893) (muurahainen)
**[[Nothura darwinii]]* G. R. Gray, 1867  (darwinintinami)
**[[Arcoscalpellum darwinii]]* (Hoek, 1883) (siimajalkainen)
**[[Trianguloscalpellum darwinii]]* (Hoek, 1883) (siimajalkainen)
**[[Gephyroberyx darwinii]]* (Johnson, 1866) (kala)
* *[[Cosmocalanus darwinii]]* (Lubbock, 1860) (hankajalkaisäyriäinen)
**[[Oncopterus darwinii]]* Steindachner, 1874 (kampelakala)

Lähteenä on käytetty ITIS-tietokantaa.
Vaaleajouluruusu

**Vaaleajouluruusu** (*Helleborus niger*) on leinikkikasveihin kuuluva pienikokoinen kukkiva kasvi. Se kasvaa luonnonvaraisena Alppien itäosassa ja Balkanilla, ja sitä kasvatetaan koristekasvina laajasti sekä puutarhoissa että ruukuissa.

Vaaleajouluruusulla on mehevä maavarsi, lyhyet varret ja vuokkoja muistuttavat kukat. Mehevät, ikivihreät lehdet ovat ruusukkeina lähellä maanpintaa. Roudattomalla alueella se kukkii keskellä talvea. Koristekasveiksi on jalostettu eri muotoisia ja sävyisiä kukkia, luonnonmuodon kukat ovat valkoiset.

Vaaleajouluruusu on erittäin myrkyllinen. Joulukukkana käytetään sisäkukaksi sopivaa *Verboom Beauty* -lajiketta. Kukinta kestää pitkään, 4 viikkoa, ja sillä ei ole kellastuvia lehtiä. Lajike tekee lehdet myöhemmin keväällä kun valoa on enemmän.

## Taksonomia
Carl Linnaeus kuvasi vaaleajoulurusun *Species Plantarum* -teoksensa ensimmäisessä osassa vuonna 1753. Latinankielinen erityisnimi *niger* (musta) voi viitata juurien väriin. Alalajeja on kaksi: *H. niger subsp. niger* ja *H. niger subsp. macranthus*, jolla on suuremmat kukat (halkaisijaltaan jopa 9 cm). Luonnossa *H. niger subsp. nigeri*ä tavataan yleensä vuoristoalueilla Sveitsissä, Etelä-Saksassa, Itävallassa, Sloveniassa, Kroatiassa ja Pohjois-Italiassa. *Helleborus niger subsp. macranthusia* tavataan vain Pohjois-Italiassa ja mahdollisesti Slovenian viereisissä osissa.

## Kuvaus
Vaaleajouluruusu on ikivihreä kasvi, jonka varret ovat 23–30 cm korkeat ja sen lehdet ovat tummat ja nahkamaiset. Suuret litteät kukat, jotka kantavat lyhyitä varsia keskitalvesta alkukevääseen, ovat yleensä valkoisia, mutta joskus niissä on vaaleanpunainen sävy. Terälehtien kärjet voivat olla vaaleanpunaisia tai vihreitä, ja niissä on näkyvä keltainen keskiosa.

## Lähteet

## Aiheesta muualla
* Pinkka, Lajintuntemuksen oppimisympäristö: Vaaleajouluruusu (''Helleborus niger'')
* Arboretum Mustila: Vaaleajouluruusu (''Helleborus niger'') 
* ITIS: ''Helleborus niger'' 
* United States Department of Agriculture (USDA): ''Helleborus niger''
Peter Sattmann

**Peter Sattmann** (26. joulukuuta 1947 Zwickau – 25. joulukuuta 2025) oli saksalainen näyttelijä. Hän saavutti alun perin menestystä teatterissa ja esiintyi sittemmin muun muassa minisarjoissa *Das Rätsel der Sandbank* (1984) ja *Das große Geheimnis* (1989) sekä elokuvissa *Tod oder Freiheit* (1977) ja *Abgeschminkt!* (1992). Hänellä ja näyttelijä Katja Riemannilla on vuonna 1993 syntynyt tytär Paula. 

## Lähteet

## Aiheesta muualla
*
Oikeuskäytäntö

**Oikeuskäytäntö** eli **oikeuspraksis** on tuomioistuinten, erityisesti ylimpien tuomioistuinten, ja niihin rinnastettavien muiden lakeja soveltavien toimielinten ratkaisuista muodostuva lakien soveltamistapa. Varsinkin ennakkopäätöksillä luodaan oikeuskäytäntöä. Tällainen suppea määritelmä on oikeustieteessä vakiintunut, mutta oikeuskäytäntö voidaan määritellä myös laajemmin, jolloin se tarkoittaa oikeusnormien säätämistä, soveltamista ja noudattamista. Seuraavassa pitäydytään suppeassa määritelmässä.

Oikeuskäytäntö kuvaa oikeusnormien soveltamista erilaisiin oikeustapauksiin. Oikeudellista ratkaisua tehtäessä otetaan kantaa tapauksen ja oikeusjärjestyksen suhteeseen. Tehdyn ratkaisun perusteella valitaan oikeusvaikutukset, joista etenkin tavalliset ihmiset ovat kiinnostuneita. Ratkaisun tekemisessä tarvittava aineisto jaetaan tosiasioihin ja oikeusnormeihin. Käytettävät normit löytyvät oikeuslähteistä ja ne ovat joko säädännäistä oikeutta tai tapaoikeutta. Normien valinnassa jutulle on löydettävä oikea paikka oikeussystematiikassa. Yleisissä tuomioistuimissa puhutaan todistelusta ja näytöstä, hallinnollisissa tuomioistuimissa asian selvittämisestä.

Suurin osa oikeudellisista ratkaisuista on rutiiniratkaisuja, joissa juridisen tulkinnan osuus on vähäistä. Vaativimmissa ratkaisuissa tulkinta on ensisijaista. Tulkinta voi olla suppeaa eli sanamuodon mukaista tai laajaa ja laventavaa. Vaativaa tulkintaa tarvitaan esimerkiksi jutuissa, joissa on sovellettava uutta lainsäädäntöä. Silloin argumentteja on etsittävä lainvalmistelu- ja lainsäätämisasiakirjoista.

Lakimiesten koulutuksessa ja ammatissa oikeuskäytännön ja ennakkopäätösten analysointi on hyvin keskeistä. Se on tärkeää sekä oikeustieteilijöille että käytännön lakimiehille.

## Lähteet
* Encyclopædia iuridica fennica, Suomalainen lakimiesyhdistys 1999, , osa VII palstat 761–766
Tuomo Jormakka

**Tuomo Jormakka** (s. 23. maaliskuuta 1980 Jyväskylän maalaiskunta) on suomalainen jääkiekkoilija. Jormakka on pelannut 11 kautta Mestistä Mikkelin Jukureissa. Hän on JYPin kasvatti ja on pelannut kuusi SM-liigaottelua JYPin paidassa. Kaudella 2008–2009 Tuomo teki 22. tammikuuta SM-liigahistoriaa muodostaessaan ensimmäisen veljeksistä kootun hyökkäysketjun. Tuomon pikkuveljet Kaarlo Jormakka (s. 1988) ja Pekka Jormakka (s. 1990) olivat tuolloin samassa ketjussa hänen kanssaan.

Vanhempi pikkuveli Kaarlo pelaa KeuPa HT:ssa. Nuorin veli Pekka pelaa Mikkelin Jukureissa joukkueen kapteenina.

## Lähteet
*
Doris Dörrie

**Doris Dörrie** (s. 26. toukokuuta 1955 Hannover) on saksalainen elokuvaohjaaja ja -käsikirjoittaja. Suoritettuaan ylioppilastutkinnon hän lähti vuonna 1973 opiskelemaan Yhdysvaltoihin. Palattuaan Saksaan hän jatkoi elokuva-alan opintoja ja työskenteli *[[Süddeutsche Zeitung]]ille*. 

Dörrie nousi yleiseen tietoisuuteen elokuvansa *Männer...* (1985) myötä. Hän on työllään saanut useita elokuvapalkintoja sekä palkintoehdokkuuksia, ja hän sai vuonna 1996 Bundesverdienstkreuzin. Bayerischer Verdienstordeniin hän pääsi vuonna 2000. Hän on työskennellyt paitsi elokuva-, myös oopperaohjaajana.

Dörrie on julkaissut useita kirjoja, joista hän on myös saanut palkintoja. Lastenkirjallisuutta edustavat teokset *Mimi* (2002), *Mimi ist sauer* (2004), *Mimi entdeckt die Welt* (2006) ja *Mimi und Mozart* (2006). Lisäksi Dörrie on kirjoittanut romaanit *Was machen wir jetzt?* (2000), *Das blaue Kleid* (2002) ja *Und was wird aus mir?* (2007), lukuisia kertomuksia sekä näytelmän *Happy. Ein Drama* (2001).

## Elokuvia
* *Männer...* (1985)
* *Ich und Er* (1988)
* *Geld* (1989)
* *Happy Birthday, Türke!* (1992)
* *Keiner liebt mich* (1994)
* *Bin ich schön?* (1998)
* *Erleuchtung garantiert* (2000)
* *Nackt* (2002)
* *Der Fischer und seine Frau* (2005)
* *How to Cook Your Life* (dokumentti, 2007)
* *[[Cherry Blossoms|Kirschblüten – Hanami]]* (2008)

## Lähteet

## Aiheesta muualla

*
Mikaelin portti

**Mikaelin portti** () on viimeinen portti, joka on jäänyt jäljelle Bratislavan keskiaikaisista linnoituksista. Se on myös kaupungin vanhimpia rakennuksia. Portti rakennettiin noin vuonna 1300, mutta sen nykyinen barokkityylinen ulkoasu on peräisin vuodelta 1758. Portin tornissa sijaitsee kaupunginmuseon asemuseo.

## Lähteet

## Aiheesta muualla

*Kuvia portista
Headley Grange

**Headley Grange** on kartanorakennus Hampshiressa Englannissa. Se rakennettiin vuonna 1795 köyhäintaloksi, jossa vähäosaiset saivat ruuan ja majoituksen työtä vastaan. 1830 siellä puhkesi mellakka protestiksi huonolle kohtelulle. Rakennus siirtyi yksityisomistukseen 1870.

Kartano tuli tunnetuksi erityisesti rock-yhtye Led Zeppelinin äänitettyä siellä albumiensa *[[Led Zeppelin IV]]* ja *[[Physical Graffiti]]* materiaalia. Yhtyeen kitaristi Jimmy Page kertoi *[[Guitar World]]* -lehden haastattelussa mahdollisesta kummittelusta rakennuksessa. Kartano on edelleen yksityisomistuksessa, mutta sitä ei enää vuokrata ulkopuoliseen käyttöön.

## Lähteet

## Aiheesta muualla
* https://www.chillystories.com/led-zeppelin (sisältää lainauksen em. haastattelusta kuvineen)
Chicago Outfit

**Chicago Outfit** on Chicagossa toimiva rikollisjärjestö ja osa Yhdysvaltain mafiaa. Vaikka Chicago Outfit kuuluu amerikanitalialaisen järjestäytyneen rikollisuuden ylimmän elimen mafiakomission alaisuuteen, se ei ole osa newyorkilaista viittä perhettä. 

## Pomot
*1910–1920 — Giacomo Colosimo (”James,” ”Big Jim”) (1877–1920)
*1920–1925 — John Torrio (”Johnny The Fox”) (1882–1957)
*1925–1932 — Al Capone, synt. Alphonse Capone (”Al,” ”Scarface”) (1899–1947)
*1931–1943 — Frank Nitti, synt. Francesco Nitto (1888–1943), luultavasti ”Paul Riccan” keulakuva
*1931–1947 — Felice DeLucia (”Paul ’The Waiter’ Ricca”) (1897–1972)
*1945–1957 — Tony Accardo, synt. Antonino Accardo (”Joe Batters,” ”The Big Tuna”) (1906–1992), oli Outfitin ylin consigliere kuolemaansa asti, ja hänellä oli lopullinen sananvalta kaikkiin tärkeisiin päätöksiin
*1957–1966 — Sam Giancana, synt. Salvatore Giancana (”Momo,” ”Mooney”) (1908–1975)
*1966–1967 — Samuel ”Teets” Battaglia (1908–1973)
*1967–1969 — John Cerone (”Jackie the Lackey”) (1914–1996)
*1969–1971 — Felix Alderisio (”Milwaukee Phil”) (1912–1971)
*1971–1986 — Joseph John Aiuppa (”Joey Doves”) (1907–1997)
*1986–1989 — Joseph Ferriola (”Joe Nagall”) (1948–1989)
*1989–1996 — Samuel Carlisi (”Sam,” ”Wings”) (1914–1997)
*1996–2014 — John DiFronzo 
*2014– — Salvatore DeLaurentis (”Solly D”)

## Arvot
#Family 
#Don 
#Consigliere 
#Underboss
#Caporegime 
#Soldato
#Associate

## Jäseniä ja ”avustajia”
*Jake Gusik (”Greasy Thumb”)
*Willie Bioff 
*Jack McGurn (”Machine Gun”)
*Pasqualino Lolordo (”Patsy”)
*Antonio Lombardo (”The Scourge”)
*Anthony Spilotro (”Tony the Ant”)
*John Roselli (”Handsome Johnny”)
*Jimmy Torello (”The Turk”)
*Fiore Buccieri (”Fifi”)
*Frank Buccieri (”The Horse”)
*Sam DeStefano (”Mad Sam”)
*Christopher West (”CW”)
*Mario Anthony DeStefano 
*Louis Campagna (”Little New York”)
*Charles Gioe (”Cherry Nose”)
*Louis Fratto (”Cock Eyed”)
*Gus Alex (”Gussie”)
*Murray Humphreys (”The Camel”)
*William Daddano (”Willie Potatoes”)
*Marco D’Amico
*Gordy Weems (”Northside Gordy”)
*Dominic Burgo 
*Frank Calabrese, Sr. 
*Joseph Lombardo (”The Clown”)
*Jim Distler/Gambino 
*Dominic Cortina 
*Donald Angelini 
*Dominic DiMaggi 

*Nicholas DiMaggi 
*Robert Urbinatti 
*Joseph Andriacchi 
*Anthony DeMonte (”Tony Mack”)
*Frank DeMonte (”Babe”)
Työttömyysvakuutusrahasto

**Työttömyysvakuutusrahasto** (**TVR**) oli vuonna 1999 perustettu suomalainen ansiosidonnaisia työttömyysturvaetuuksia rahoittava rahasto, jota hallinnoivat työmarkkinaosapuolet. TVR oli julkisoikeudellinen laitos, jota valvoi Finanssivalvonta.

Työttömyysvakuutusrahasto ja Koulutusrahasto yhdistyivät Työllisyysrahastoksi 1.1.2019.

Työttömyysvakuutusrahaston toiminta perustui lakiin (555/98) ja asetukseen (1176/98) työttömyysetuuksien rahoituksesta sekä rahaston ohjesäännöstä annettuun asetukseen (862/98). Työttömyysvakuutusrahasto määräsi ja peri palkansaajan ja työnantajan työttömyysvakuutusmaksut ja työnantajan työttömyysturvan omavastuumaksun sekä valvoi työttömyysvakuutusmaksuihin liittyvien velvoitteiden täyttämistä. Työttömyyskassat saivat kuukausittain rahastolta rahoitusosuutensa sekä valtionosuudet.

Työttömyysvakuutusrahaston toimitusjohtajana on ollut vuodesta 2015 lähtien Janne Metsämäki.

Vuonna 2016 TRV:n tulot olivat 4&nbsp;083 miljoonaa euroa ja menot 3&nbsp;859 miljoonaa euroa. Tilikauden ylijäämä oli 220 miljoonaa euroa. Työttömyysvakuutusrahaston nettovarallisuus oli negatiivinen eli TVR:llä oli velkaa 466 miljoonaa euroa vuoden 2016 lopussa. 

Rahaston hallinnon ylin päättävä elin oli hallintoneuvosto, jonka alaisuudessa toimii hallitus. Hallintoneuvoston jäsenet nimittää Suomen valtioneuvosto työmarkkinaosapuolten esityksestä, ja hallituksen nimittää hallintoneuvosto niin ikään työmarkkinapuolten esityksestä. Hallitusta johti vuonna 2017 Vesa Rantahalvari.

TVR:n toimipaikka oli Helsingin keskustassa osoitteessa Kansakoulukuja 1.

## Lähteet
*Laki 555/98
*Asetus 1176/98

### Viitteet

## Aiheesta muualla
* Työttömyysvakuutusrahaston verkkosivut
Toistuvaissuoritus

**Toistuvaissuoritus** eli toistuvaismaksu on yleensä säännöllisin välein maksettava rahamäärä tai luontoissuoritus samalle saajalle. Maksu voi tapahtua myös määräpäivinä tai harvemmin toistuvasti, mutta määräämättöminä ajankohtina. Toistuvaissuorituksia ovat esimerkiksi palkka, eläke, elinkorko, vuokra, korko, lapsilisä, elatusapu, vakuutusmaksu ja perättäishankintasopimuksen nojalla tehdyt tavarantoimitukset.

Sopimussuhteita, joissa suoritus määräytyy ajan perusteella, kutsutaan kestovelkasuhteiksi. Tällaista sopimusta nimitetään toistuvaissuoritussopimukseksi.

## Lähteet
* Otavan iso tietosanakirja, Otava 1964
* Encyclopædia iuridica fennica, Suomalainen lakimiesyhdistys 1994, , osa I palsta 251
Hammersmith and Fulham

**Hammersmith and Fulham** *(London Borough of Hammersmith and Fulham)* on yksi Lontoon 32:sta kaupunkipiiristä ja sijaitsee kaupunkialueen länsiosassa, Thamesin pohjoispuolella. Sen pinta-ala on 16 neliökilometriä, ja siellä asui vuonna 2017 noin  ihmistä. Kaupunginosassa on suuret ranskalaisten, puolalaisten, somalien, portugalilaisten ja irlantilaisten asukkaiden yhteisöt. Se muodostettiin vuonna 1965, kun Hammersmithin ja Fulhamin kaupunginosat yhdistettiin.

Hammersmith and Fulhamissa sijaitsi  BBC:n televisiokeskus yli 60 vuoden ajan. Toiminnot muuttivat pois keskuksesta vuonna 2012. Sen tilalle on suunniteltu yli tuhat asuntoa. Osa BBC:n työpaikoista palaa myöhemmin alueelle uudistettuihin studioihin.

Hammersmith and Fulhamissa pelaa kolme Englannin valioliigan jalkapalloseuraa Chelsea, Fulham ja Queens Park Rangers FC. Stamford Bridgen jalkapallostadion on ollut Chelsea FC: kotikenttä vuodesta 1905.

## Lähteet

## Aiheesta muualla

* Hammersmith and Fulhamin kaupunginosa
Sillit

**Sillit** (Clupeidae) on sillikalojen lahkon kalaheimo, johon nykyisin luetaan seitsemän sukua ja 15 lajia. Useimmat sillit ovat suurissa parvissa liikkuvia pelagisia merikaloja, jotka syövät planktonia.

Suomalaisista kaloista heimoon kuuluvat silakka ja kilohaili. 

Aiemmin sillien heimon käsite oli laajempi, siihen kuului useita alaheimoja, jotka nykyisin katsotaan erillisiksi heimoiksi (esim. jokisillit, Alosidae).

## Lähteet
Vehmaisten rautatieasema

**Vehmaisten rautatieasema** (, entinen lyhenne Wh, ratakm 194+518) oli yksi Tampere–Haapamäki-radan alkuperäisistä asemista. Asema rakennettiin vuonna 1883 ja se toimi aikansa Messukylän pitäjän ainoana rautatieliikennepaikkana, ennen kuin kirkonkylään perustettiin Kyläojan pysäkki, jonka nimi muuttui pian Messukyläksi ja ylennettiin myöhemmin asemaksi. Messukylän Tampereeseen liittämisen jälkeen asema toimi Vehmaisten esikaupungin läntisenä asemana, tiiviimmin asuttua itäpuolta ja Holvastia palveli Vatialan pysäkki.

Vehmaisten liikennepaikka oli henkilöliikenteen käytössä 29. toukokuuta 1988 asti, jolloin asemalla pysähtyneet Tampere–Orivesi-paikallisjunat lakkautettiin. Tavaraliikenteen käytössä liikennepaikka oli vuoteen 1998 asti. Asemarakennuksen vakituinen rautatiekäyttö päättyi viimeistään 1970-luvulla.

Rautatieasemalla toimi myös postitoimipaikka (33730 Tampere 73) 1980-luvun alkuun asti, jonka jälkeen asemalla asui joitakin vuosia vuokralainen. Tämän jälkeen asema on ollut tyhjillään, ja asema oli paikallisen nuorison suosiossa. Aseman tiloja vandalisoitiin, muun muassa ikkunoita särjettiin, jolloin kylmä ja kosteus pääsivät entistä voimakkaammin sisätiloihin.

Vehmaisten aseman ympärillä oli kulttuurihistoriallisesti arvokas rautatierakennusympäristö aina 1990-luvulle asti, jolloin rakennukset muutamaa asuinrakennusta lukuun ottamatta purettiin huonokuntoisina. Huonokuntoinen asemarakennus purettiin vuonna 2000 vuosien julkisen keskustelun jälkeen, jolloin myös liikennepaikka lakkautettiin poistamalla sivuraiteet ja Kuusakosken romuttamolle vienyt pistoraide.

## Lähteet

## Aiheesta muualla
*Kuvia Vaunut.org -sivustolla
Konstanty Wasyl Ostrogski

**Konstanty Wasyl Ostrogski** (, ; 2. helmikuuta 1526 – 13. helmikuuta 1608) oli liettualainen ruhtinas, Volodymyr-Volynskyin starost, Volhynian marsalkka ja Kiovan voivodikunnan voivodi Puola-Liettuassa. 

Ostrogskin vanhemmat olivat Konstanty Ostrogski ja Aleksandra Słucka. Hän avioitui vuonna 1553 Zofia Tarnowskan kanssa. Liitosta syntyivät seuraavat lapset: Elżbieta Ostrogska, Janusz Ostrogski, Katarzyna Ostrogska, Konstanty Ostrogski ja Aleksander Ostrogski.

Ostrogski perusti Ostrohin akatemian ja Dermanin luostarin kirjapainon. Hänen valvonnassaan painettiin Ostrohin Raamattu.

## Lähteet
Maailmankirjallisuuden kirjasto

**Maailmankirjallisuuden kirjasto** () on saksalaisen kirjailijan Hermann Hessen essee, jonka hän laati *[[Arosusi]]*-romaaninsa ilmestymisvuonna 1927. Kirjoitus on julkaistu Reclam-kustantamon kirjasena 1929, Hessen kootuissa teoksissa 1952 ja useissa muissa kokoomateoksissa sen jälkeen. Teppo Kulmalan tekemän suomennoksen on julkaissut pienkustantamo Imprimatur vuonna 2000. Suomentamista on tuettu Suomalaisen kirjallisuuden edistämisvaroista. Kulmala omistaa käännöksensä vanhojen kirjojen ystäville.

## Lähteet
Motoman

**Motoman** on japanilaisen Yaskawa Electric Corporationin robotiikkayksikkö . Motoman-robotteja on asennettu eri puolille maailmaa yli 270&nbsp;000. Suomessa Motoman-robotteja maahantuo ja edustaa Yaskawa Finland Oy. 

## Robotiikkatuotteet
Robotteja Motoman on toimittanut käytännössä kaikille teollisuuden aloille ja mitä erilaisimpiin sovelluksiin, kuten kaarihitsaus, kokoonpano, leikkaaminen, annostelu, konepalvelu, kappaleenkäsittely, pakkaus, maalaus, lavaus, pick and place, särmäys, työstö, pistehitsaus.

## Lähteet
Vatialan pysäkki

**Vatialan pysäkki** (, ratakm 195+850) oli Tampereen Vehmaisissa sijainnut rautatieliikennepaikka. Vatiala perustettiin alkujaan seisakkeeksi Messukylän pitäjään, mutta se ylennettiin pysäkiksi, kun pysäkkirakennus valmistui 1950-luvun alussa. Kaksoisraiteen valmistuttua pysäkki alennettiin laiturivaihteeksi ja lopulta miehityksen päätyttyä (linja)vaihteeksi, jona Vatiala palveli vuoteen 1994 asti.

Henkilöliikenteen käytössä liikennepaikka oli eräs Tampereen vilkkaimmista, mutta hiljeni autoistumiskehityksen ja parantuneiden linja-autoyhteyksien myötä. Nopeudeltaan ja taksaltaan junaliikenne oli loppuun asti ylivoimainen, mutta vuorotarjonta heikkeni jatkuvasti. Loppuvaiheessa liikennepaikalla pysähtyi enää kolme päivittäistä vuoroa, mikä ei ollut realistinen vaihtoehto tiheään kulkeviin linja-autoihin verrattuna, eikä junilla ollut enää juuri käyttäjiä. Henkilöliikenteen pysähdykset lakkautettiinkin 29.5.1988. Tavaraliikenne liikennepaikalla oli vähäistä, lähinnä postia ja kappaletavaraa.

Pysäkkirakennuksessa toimi myös posti (VATIALA, myöhemmin 33750 TAMPERE 75) 1960-luvun loppuun saakka, jolloin Itä-Vehmaisten posti sai uudet, lyhytaikaiseksi jääneet tilat Puskurinkadun ja Nevakadun kulmasta.

Vatialan liikennepaikalta lähti pistoraide Valtionrautateiden sorakuopalle Kangasalan Vatialaan, josta liikennepaikka sai nimensä. Pistoraiteen purkamisen jälkeen 1994 pistoraiteen ratapenkka muutettiin jalankulun ja pyöräilyn väyläksi. Sorakuopan ratapihan päälle on rakennettu Nattarin uusi liikekeskus (muun muassa Sale, Viialan leipomo) ja Pitkäjärven koulu. Osa sorakuopan raiteista on vielä maastossa löydettävissä, mutta on kasvillisuuden peitossa.

Liikennepaikan lakkauttamisen jälkeen TKL:n linjalle 5 rakennettiin 1990-luvun puolivälissä uusi päätepysäkki entisen pistoraiteen ja puretun pysäkkirakennuksen väliin. Päätepysäkki oli käytössä elokuuhun 2006 asti, jolloin linja lakkautettiin.

Vatialan pysäkin mukaan on nimetty pysäkiltä etelään lähtevä Pysäkkikatu, tästä puolisen kilometriä radasta etelään haarautuva Pysäkkikuja ja näiden kulmauksessa oleva Pysäkkipuisto (epävirallisesti myös *Veturipuisto* tai *Antinpuisto*).

## Aiheesta muualla
*Kuvia Vaunut.org -sivustolla
Unkarin tiedeakatemia

**Unkarin tiedeakatemia** (, lyhennys MTA) on Unkarin merkittävin tiedeakatemia. Sen päärakennus sijaitsee Budapestissä Tonavan rannalla.

Tiedekatemian perusta luotiin vuonna 1825, kun István Széchenyi tarjosi vuoden ansioitaan vastaavan rahasumman tiedeyhteisön perustamiseen valtiopäivien istunnossa, joka pidettiin Pressburgissa eli nykyisessä Bratislavassa. Széchenyin tarjoukseen vastasi muutama muukin valtiopäiväedustaja. Valtiopäivät perusti tiedeakatemian virallisesti vuonna 1827. Tiedeakatemian tehtäväksi täsmennettiin unkarin kielen kehittäminen ja tieteen ja taiteen tutkiminen sekä levittäminen Unkarissa. Toiminta alkoi vuonna 1830. Nykyisen nimensä akatemia sai vuonna 1845. Sen uusrenessanssia edustava päärakennus vihittiin käyttöön 1865.

Kesäkuussa 2016 akatemialla oli 787 jäsentä. Näistä 308 oli varsinaisia jäseniä, 56 kirjeenvaihtajajäseniä, 200 ulkoisia jäseniä ja 225 kunniajäseniä.  Kirjeenvaihtajajäseneksi voi päästä tieteellisestä työstään tunnustettu tohtoritutkinnon suorittanut unkarilainen tieteentekijä, jota vähintään kolme tiedeakatemian jäsentä suosittelee. Jäsenpohjana tiedeakatemialla on runsaat 17&nbsp;000 unkarilaisen tieteellisen korkeakoulututkinnon suorittanutta tieteentekijää.  

Unkarin tiedeakatemiaan kuuluu nykyään 11 jaosta:
* I Kielitieteen ja kirjallisuustieteen jaos
* II Filosofian ja historiatieteiden jaos
* III Matematiikan jaos
* IV Maataloustieteen jaos
* V Lääketieteen jaos
* VI Insinööritieteiden jaos
* VII Kemian jaos
* VIII Biologian jaos
* IX Talous- ja oikeustieteen jaos
* X Geotieteiden jaos
* XI Fysiikan jaos

## Lähteet

## Aiheesta muualla

*Akatemian kotisivut
Hekataios

**Hekataios** () oli antiikin kreikkalainen nimi, joka voi viitata seuraaviin henkilöihin:

* Hekataios Miletoslainen (n. 500 eaa.), historioitsija
* Hekataios Abderalainen (n. 300 eaa.), filosofi ja historioitsija
* Hekataios Eretrialainen (n. 300 eaa.), historioitsija
* Hekataios Mytileneläinen (n. 100 eaa.), kuvanveistäjä

## Lähteet

* 
* Hecataeus, sculptor
Sedelsberg

**Sedelsberg** (saterlandin friisiksi: *Säidelsbierich* tai *Seeidelsbierich*) on kylä Saterlandin kunnan eteläosassa Cloppenburgin piirikunnassa Ala-Saksin osavaltiossa Saksassa. Asukkaita kylässä on noin 2&nbsp;950.

Sedelsberg on Saterlandin nuorin kylä, ja siihen kuuluvat seuraavat pienet ”kyläyhteisöt” (): Sedelsberg-Ort, Kolonie, Hüllen I, Hüllen II, Fermesand ja Heselberg.

Kylässä sijaitsee muun muassa katolinen kirkko, tenniskenttä sekä koko Saterlandin halki kulkevan ”Ammerland–Saterland”-museorautatien pääteasema. Sedelsbergin läpi kulkevat tiet Bundesstraße 72 ja 401. Sedelsbergin alueella on turvetuotantoalueita.

## Lähteet
RUAG

**RUAG AG** (saks.  **''R**üstungs **U**nternehmen **A**ktien**g**esellschaft'') on Sveitsin valtion kokonaan omistama ilmailu-, puolustusväline- ja avaruustekniikka-alojen osakeyhtiö. Sen pääkonttori on Bernissä. Yhtiö perustettiin vuonna 1988. Sen työvoima on noin 5&nbsp;780 ihmistä (vuoden 2006 tieto, joka ei sisällä Saab Spacen henkilöstöä). 

## Yhtiön rakenne

RUAGilla on yksiköitä Sveitsissä - Thun, Bern, Emmen, Altdorf, Interlaken - Saksassa, Ruotsissa, Unkarissa, Itävallassa ja Suomessa. Suomen yksikkö sijaitsee Tampereella.

Yhtiön liiketoiminta-alueet ovat
*RUAG Aerospace - ilmailu, avaruus
*RUAG Aerospace Sweden AB - entinen Saab Space
*RUAG Aerospace Austria GmbH - Itävallassa
*RUAG Ammotec - pienkaliiperin ammukset. Valmistusta on Saksassa, Unkarissa ja Sveitsissä.
*RUAG Components - siviilimarkkinoiden komponenttivalmistus (metalliteollisuutta?)
*RUAG Electronics - simulaattorit, tietoverkot
*RUAG Land System - sotilasajoneuvot

Yhtiö käyttää markkinoinnissa iskusanoinaan "Excellence in Quality - for your Safety and Security".

Sen avaruustekniikassa työskenteli 1&nbsp;100 ihmistä vuonna 2009 ja sen avaruusliikevaihto oli 202 miljoonaa dollaria. Avaruustekniikkaryhmän toimitusjohtaja on Peter Guggenbach. Vuonna 2009 RUAG osti sveitsiläisen Oerlikon Space-yhtiön.  Joulukuussa 2014 yhtiö osti suomalaisen Patrian avaruuselektroniikan liiketoiminnan. Tästä Tampereella olevasta yksiköstä muodostettiin RUAG Space Finland.

## Katso myös
* Austrian Aerospace

## Lähteet

## Aiheesta muualla

*Official site
*RUAG Aerospace Sweden AB 
*RUAG Aerospace Austria GmbH
Zofia Ostrogska

**Zofia Ostrogska** (, 1595–1662) oli ruteenisyntyperää oleva aatelisnainen Puola-Liettuasta. Hänen vanhempansa olivat Aleksander Ostrogski ja Anna Kostka.

Hän avioitui Stanisław Lubomirskin kanssa vuonna 1613. Liitosta syntyivät seuraavat lapset: Stanisław Lubomirski, Aleksander Michał Lubomirski, Jerzy Sebastian Lubomirski, Konstanty Jacek Lubomirski, Konstancja Lubomirska ja Anna Krystyna Lubomirska.
Kannuksen vaakuna

**Kannuksen kaupungin vaakuna** on saanut aiheensa kunnan nimestä. Kannustähtien lisäksi siihen viitataan noitarummun vasaralla. Noitarumpua kutsutaan kannukseksi.

Vaakunan on vanhan vaakunan pohjalta suunnitellut Gustaf von Numers, ja se vahvistettiin käyttöön 27. syyskuuta 1950. Vaakunan selitys on ”sinisessä kentässä paaluittainen noitarummun (kannuksen) vasara, sen varren kummallakin puolella kuusisakarainen kannustähti; kaikki hopeaa”.

## Lähteet
*
EZ Aquarii

**EZ Aquarii** on kolmoistähti Vesimiehen tähdistössä 11 valovuoden päässä Maasta. Järjestelmän kaikki komponentit ovat punaisia kääpiöitä, ja sen lähin naapuritähti on Lacaille 9352 1,29 parsekin päässä.

## Lähteet
*THE ONE HUNDRED NEAREST STAR SYSTEMS
*EZ Aquarii
Luettelo vuoden 1967 miehittämättömistä avaruuslennoista

Vuonna 1967 tehtiin yli sata laukaisuyritystä, joista osa oli usean satelliitin yhteislaukaisuja. Ainakin 12 laukaisua epäonnistui. 

## Onnistuneet laukaisut

## Epäonnistuneet laukaisut
* 21.1.67, OV3 5 (ATCOS 1), Scout-B, Vandenberg 
* 22.3,67, Kosmos (150) (OGCh #8), R-36-O, Baikonur
* 13.4.67, Ohsumi (#3), L-4S, Ka, Japani
* 26.4.67, KH-8 5, Titan-3B Agena-D, Vandenberg
* 29.5.67, ESRO 2A (Iris 1), Scout-B, Vandenberg
* 26.6.67, Kosmos (168b) (Tselina-O-GVM #(1)), Kosmos-3M, Plesetskin kosmodromi
* 20.6.67, Kosmos (168a) (Zenit-4 #(30a)), Voskhod, Plesetskin kosmodromi
* 21.7.67, Kosmos (170) (Zenit-4 #(30b)), Voskhod, Baikonurin kosmodromi
* 1.9.67, Kosmos (175) (Zenit-2 #(46)), Vakoilusatelliitti, Neuvostoliiton puolustusministeriö, Voskhod, Plesetsk
* 27.9.67, Kosmos (181) (Tsiklon-GVM #(2)), Kosmos-3M, Plesetskin kosmodromi
* 27.9.67, Zond (4a) (L1 4), Proton-K Blok-D, Baikonurin kosmodromi
* 22.11.67, Zond (4b) (L1 5), Proton-K Blok-D, Baikonurin kosmodromi
 
## Aiheesta muualla

*Güntherin avaruussivun Chronology-kohdasta laukaisujen historia (päälähde)
*Kanadalainen avaruushistoriasivusto (toinen päälähde)
*Russian Space Web
*Jonathan McDowellin avaruussivusto 
*NASA Jet Propulsion Laboratoryn avaruuslennot
*Miehittämättömien lentojen englanninkielinen keskustelusivu
Logografit

**Logografit** () viittaa kahteen eri ryhmään henkilöitä:
* Logografit, varhaisista ennen Herodotosta vaikuttaneista historioitsijoista käytetty nimitys.
* Logografit, oikeuspuheita kirjoittaneista reetoreista käytetty nimitys
Air Macau

**Air Macau** (, ) on macaolainen lentoyhtiö, joka toimii Kiinan ja Japanin alueilla. Se kantaa Macaon lippua, ja kuljettaa matkustajia kahteentoista eri kohteeseen Kiinassa ja Japanissa. Yhtiön tärkein solmukohta on Macaon lentoasema.

## Historiaa

Air Macau perustettiin 13. syyskuuta 1994, ja se aloitti kaupallisen toiminnan 9. marraskuuta 1995 lennolla Macaosta Shanghaihin (1995 oli vain helikopterikuljetuksia). Yhden lentokoneen kuljetukset Pekingin, Shanghain ja Taipein välillä alkoivat 8. joulukuuta 1995. Ensimmäinen puhdas kuljetuspalvelu aloitettiin 7. lokakuuta 2002 Taipein ja Shenzhenin välillä Macaon kautta.

## Taiwanin liikenne

Enemmän kuin 70 prosenttia Air Macaun tuloista tulee taiwanilaisten matkustajien kuljettamisesta Taiwanista Macaoon. Joka viikko Air Macaulla on 72 suunniteltua matkaa Macaon ja Taipein välillä ja 28 edestakaisin Macaon ja Kaohsiungin välillä.

## Laivasto
Heinäkuussa 2016:

* 4 Airbus A319-100
* 3 Airbus A320-200
* 10 Airbus A321-200

## Lähteet
Intersputnik

**Intersputnik International Organization of Space Communications** eli **Intersputnik** on kansainvälinen satelliittitietoliikenteen organisaatio. 

Se perustettiin 15. marraskuuta 1975 Neuvostoliitossa SEV-maiden, Mongolian ja Kuuban kesken. Sen toiminta vastasi Yhdysvallat-vetoisen Intelsatin toimintaa.

Vuonna 2008 organisaatioon kuului 25 maata. Organisaatio operoi 12 satelliittia ja 41 transponderia. Kesäkuussa 1997 Intersputnik perusti Lockheed Martin Intersputnik (LMI) yhteisyrityksen. Yhtiö on vuoden 2010 lopulla tilaamassa kaksi tietoliikennesatelliittia asemiin 16 astetta läntistä ja 68 astetta itäistä pituutta, satelliittien tarve on vuonna 2015. 

## Katso myös
* Eutelsat
* Inmarsat
* Intelsat
* SES S.A.
* Tietoliikennesatelliitti

## Lähteet

## Aiheesta muualla
*http://www.intersputnik.com
*http://www.satnews.com/intersputnik/intersputnik.html 
*http://english.pravda.ru/region/2001/11/28/22211.html
*http://www.un.org/events/unispace3/speeches/20sput.htm
*http://www.mlesat.com/Archive2.html
*http://www.dlr.de/archiv/geschichte.htm
Diatribe

**Diatribē** (, ”ajanviete”, ”keskustelu”) oli hellenistisille filosofeille, erityisesti kyynikoille ja stoalaisille, tyypillinen moraalisten puheiden muoto. Puheet olivat kansanomaisia ja tarkoitettu tavallisille maallikoille. Tarkoituksena oli yleisöä viihdyttävä opetus. Diatribeihin sisältyy usein vastarepliikkejä, joita esittävät joko yleisö tai puhuja itse asettumalla kuulijan asemaan.

*Diatribe*-opetuksen juuret ovat sokraattisissa dialogeissa, ja puheet saattoivat olla puolittain dialogia yleisön kanssa. Yleisölle suunnattuna opetusmuotona *diatribe* sai alkunsa 200-luvulla eaa. Tällaista opetusmenetelmää käyttivät muun muassa Horatius, Seneca, Persius, Juvenalis, Musonius Rufus, Dion Khrysostomos, Epiktetos ja Maksimos Tyroslainen. Epiktetoksen *diatribe*-opetuksia on koonnut teokseen *[[Keskusteluja]]* (*Diatribai*) todennäköisesti hänen oppilaansa Arrianos. Niissä on näkyvissä puhujan ja yleisön spontaani vuorovaikutus. Esimerkiksi:

Myös kristillisissä kirjoituksissa on hyödynnetty *diatribe*-muotoa. Eräs esimerkki on Paavalin Roomalaiskirje:

## Lähteet
Syaaniyhdisteet

**Syaaniyhdisteet** ovat kemiallisia yhdisteitä, joissa esiintyy yhden hiili- ja yhden typpiatomin muodostama *syaaniryhmä* eli *syanoryhmä* -CN. Siinä hiili- ja typpiatomi ovat sitoutuneet toisiinsa kolmoissidoksella, ja hiiliatomilla on yksi pariton elektroni, jonka avulla se voi sitoutua johonkin muuhun atomiin. Syaaniryhmä on funktionaalinen ryhmä, joka käyttäytyy monessa suhteessa halogeenien tavoin, ja monilla halogeeniyhdisteillä on olemassa vastine, jossa halogeeniatomin paikalla on syaaniryhmä. Syaaniryhmä onkin esimerkki *[[pseudohalogeeni|pseudohalogeeneiksi]]* kutsutuista atomiryhmistä.

Syaaniyhdisteiden perusaineena voidaan pitää disyaania eli *syanogeenia* (C2N2), josta joskus käytetään myös lyhemmin nimeä *syaani*. Sen voidaan ajatella vastaavan halogeenien, esimerkiksi kloorin, vapaana alkuaineena esiintyessään muodostamaa kaksiatomista molekyyliä Cl2.

Halogeenien tavoin syaaniryhmä voi yhtyä myös vetyyn muodostaen vetysyanidia eli syaanivetyhappoa eli sinihappoa (HCN). Toisin kuin vetykloridi, se on kuitenkin varsin heikko happo, mutta erittäin myrkyllinen. Sitä vastaava konjugaattiemäs on syanidi-ioni (CN-), joka esiintyy syanidisuoloissa.

Syaaniryhmä muodostaa myös happihappoja. Sellainen on syaanihappo (HCNO), jota vastaava konjugaattiemäs on syanaatti-ioni (CNO-).

Orgaanisia yhdisteitä, joissa syaaniryhmä on sitoutunut hiiliatomiin, ovat nitriilit.

## Lähteet
*
Alex Riel

**Alex Riel** (13. syyskuuta 1940 – 9. kesäkuuta 2024) oli tanskalainen jazzrumpali. 

Riel aloitti uransa kööpenhaminalaisen jazzklubin housebändissä basisti Niels-Henning Ørsted Pedersenin ja pianistien Tete Montoliun ja Kenny Drew'n kanssa. Yhtye soitti usein tunnettujen ulkomaalaisten jazzmuusikoiden, kuten Ben Websterin ja Dexter Gordonin taustayhtyeenä.

Vuosina 1965–1966 Riel soitti mukana Bill Evansin triossa tämän Euroopan kiertueella. Vuonna 1967 hän perusti trumpetisti Palle Mikkelborgin kanssa Riel-Mikkelborg Quintetin. Kvintetti voitti ensimmäisen palkinnon Montreux’n jazzfestivaaleilla 1970 ja pääsi esiintymään Newport Jazz Festivaliin samana vuonna.

Riel teki ensimmäisen levytyksensä yhtyeenjohtajana vuonna 1965. Samana vuonna hänet valittiin Tanskan ”Vuoden jazzmuusikoksi”. Palkinnon ojensi hänelle Duke Ellington.

Riel soitti jazzin ohella myös rockia. Hän kuului 1960-luvun lopulla perustetun Savage Rose -yhtyeen perustajajäseniin. Yhtye soitti vuonna 1969 Newportissa yhdessä James Brownin, Jethro Tullin ja Sly & the Family Stonen kanssa. Riel soitti yhtyeessä viisi vuotta sekä lyhyen aikaa 1990-luvulla.

## Diskografia yhtyeenjohtajana
**Trio* (1967)
**Emergence* (1994)
**The Riel Deal* (1996)
**Unriel* (1997)
**DSB Kino* (1998)
**Rielatin*' (1999)
**Celebration* (2000)
**Live at Jive* (2001)
**What Happened?* (2004)
**The High & The Mighty* (2007)
**Live at Stars* (2008)
**Riel Time* (2008)
**Get Riel* (2008)

## Lähteet
*Alex Rielin kotisivut
Vetelin vaakuna

**Vetelin kunnanvaakuna** on saanut aiheensa kunnassa asuneesta kansanmuusikko Kreeta Haapasalosta. Vaakunaan on kuvattu hänen kanteleensa.

Vaakunan on vanhan vaakunan pohjalta suunnitellut Gustaf von Numers, ja se vahvistettiin käyttöön 21. huhtikuuta 1952. Vaakunan selitys on ”hopeakentässä sininen paalu, jossa seitsenkielinen kultakantele; kielet punaiset”.

## Lähteet
*
Mustapyrstötasku

**Mustapyrstötasku** (*Oenanthe melanura*) on kuivien ja pensaikkoisten maiden varpuslintu.

## Koko ja ulkonäkö
Linnun pituus on noin 14 cm, siipien kärkiväli 23–27 cm ja paino keskimäärin noin 14–15 g. Kooltaan mustapyrstötasku on kuin leppälintu. Sen höyhenpuku on pääosin harmaa, vain pyrstö ja yläperä ovat mustat ja vatsa valkoinen tai vaalean harmaa. Sukupuolet ovat samanvärisiä. Nuori lintu muistuttaa aikuista, mutta on hieman ruskeasävyinen. Maassa ollessaan mustapyrstötasku levittelee usein mustaa pyrstöään ja siipiään.

## Esiintyminen
Mustapyrstötasku elää laajalla alueella Afrikassa Sahelin alueella Nigeristä itään ja Afrikan sarvessa, sekä Saudi-Arabiassa, Jordaniassa, Israelissa ja Siinaissa Egyptissä. Esiintyminen on kuitenkin hyvin laikuittaista. Sen elinympäristön ala on 1–10 miljoonaa neliökilometriä. Laji on enimmäkseen paikkalintu. Lajista tunnetaan kolme alalajia, joista nimialalaji *melanura* on itäisin, *lypura* eteläisin ja *airensis* läntisin.

## Elinympäristö
Mustapyrstötasku asuu alavien maiden ja vuorenrinteiden kuivilla, kivikkoisilla pensaikkomailla, usein samoissa paikoissa kalottitaskun kanssa.

## Lisääntyminen
Mustapyrstötasku rakentaa pesänsä maahan tai enintään puolen metrin korkeudelle kiven tai kallion rakoseen. Naaras munii tavallisesti kolme tai neljä munaa, joiden keskipaino on 2,26 g. Pesintä tunnetaan puutteellisesti.

## Ravinto
Mustapyrstötaskun ravintoa ovat hyönteiset ja muut pienet selkärangattomat eläimet sekä joskus marjat ja siemenet.

## Lähteet
* Cramp, Stanley (päätoim.) 1988: Handbook of the Birds of Europe, the Middle East and North Africa, V. – Oxford University Press. Hongkong. 

### Viitteet
Giovanni (jalkapalloilija)

**Giovanni Silva de Oliveira** (s. 4. helmikuuta 1972 Abaetetuba, Pará, Brasilia) on brasilialainen entinen jalkapalloilija. 

Giovanni oli pelipaikaltaan hyökkääjä. Hän pystyi pelaamaan myös keskikentällä hyökkäävässä roolissa.

## Ura
Giovanni pelasi ammattilaisurallaan vuosina 1991–2010 seuratasolla Brasiliassa, Espanjassa, Kreikassa ja Saudi-Arabiassa. Hänet muistetaan parhaiten brasilialaisesta Santosista, espanjalaisesta Barcelonasta ja kreikkalaisesta Olympiakosista.

Vuosina 1994–1996, 2005–2006 ja 2010 Giovanni edusti Santosia. Hän saavutti seuran riveissä muun muassa São Paulon osavaltion -mestaruuden vuonna 2006 ja São Paulon osavaltion mestaruussarjan maalikuninkuuden vuonna 1996. Vuosina 1996–1999 Giovanni edusti Barcelonaa. Hän saavutti seuran riveissä muun muassa Espanjan-mestaruuden vuosina 1998 ja 1999, Espanjan cupin voiton vuosina 1997 ja 1998 sekä Cup-voittajien cupin ja UEFA Super Cupin voiton vuonna 1997. Vuosina 1999–2005 Giovanni edusti Olympiakosia. Hän saavutti seuran riveissä muun muassa Kreikan-mestaruuden vuosina 2000, 2001, 2002, 2003 ja 2005, Kreikan cupin voiton vuonna 2005 sekä Kreikan Superliigan maalikuninkuuden vuonna 2004.

Brasilian maajoukkueessa Giovanni pelasi vuosina 1995–1999 20 ottelua ja teki niissä 6 maalia. Hän saavutti Brasilian riveissä kultaa Copa Américassa vuonna 1997 ja hopeaa MM-kilpailuissa vuonna 1998.
Logografit (oikeus)

**Logografit** (), sanoista ”sana” () ja ”kirjoittaa” () olivat antiikin Kreikassa oikeuspuheita muille maksusta kirjoittaneita reettoreita.

Ateenassa 400 ja 300-luvulla eaa. laki vaati asianosaisen esittää riita-asiansa oikeuden edessä kahdella peräkkäisellä puheella. Tähän aikaan ei ollut olemassa asianajajia, ja laki salli avustajaksi ainoastaan yhden ystävän tai sukulaisen, synegoroksen (). Jos henkilö koki tarvitsevansa ammattiapua asiansa esittämiseen, hän saattoi kääntyä logografin puoleen, joka maksua vastaan tutustui tapaukseen. Logografi kirjoitti tämän jälkeen puheen, jonka tämän asiakas opetteli ulkoa ja esitti oikeuden edessä. Logografin asema erosi synegoroksesta siinä, että hänen roolinsa rajoittui vastineen kirjoittamiseen, ja että hän otti työstään maksun, mikä oli synegorokselta puolestaan kielletty.

Osalle logografeista toiminta oli ammattimaista, kun taas osa teki sitä vain äärimmäisessä hädässä. Jäljempiä olivat muun muassa Demosthenes, Isokrates ja Lysias.

## Lähteet
*
Batman: Gotham City Racer

**Batman: Gotham City Racer** on Ubisoftin kehittämä ajopeli, joka perustuu DC Comicsin supersankariin Batmaniin ja televisiosarjaan *[[The New Batman Adventures]]*. Pelin julkaistiin PlayStationille keväällä 2001.

## Pelaaminen
Pelaajalla on mahdollisuus pelata Batmanin, Nightwingin tai Batgirlin kulkuneuvoilla. Ideana on kilpailla pitkin Gotham Cityn katuja esimerkiksi Batmobilella rikollisia vastaan.

## Lähteet
Villahousupakko

**Villahousupakko** on suomalainen Televisioteatterin ja Yleisradion tekemä lasten televisioelokuva, joka valmistui vuonna 1977. Sen on käsikirjoittanut Asko Martinheimo oman kuunnelmansa pohjalta ja ohjannut Raili Rusto. Elokuvan alaotsikkona on ”lastennäytelmä epäterveellisestä farkkumuodista laulujen ja huumorin avulla”. 

Helmikuusta 2019 alkaen *Villahousupakko* on kuulunut suoratoistopalvelu Yle Areenan valikoimaan. Sitä ei ole julkaistu toistaiseksi DVD:nä, mutta Yle Tallennemyynti on julkaissut elokuvan VHS-kasettina kirjastokäyttöön.

## Juoni
On kylmä ja talvinen päivä. Timo Antero Kuusisto (Kyösti Väntänen) herää isänsä (Juha Hyppönen) niiskutukseen. Isä ilmoittaa, että hän on kipeänä ja pyytää Timoa jäämään kotiin vielä yhdeksi päiväksi. Timo haluaa kuitenkin mennä kouluun sillä heillä on "puukässy -ja lihapullapäivä". Isä käskee, että Timon pitää laittaa farkkujen alle villahousut, ettei hän vilustuisi. Timo laittaa housut jalkaan ja lähtee kouluun. Koulun pihalla Timo kuulee, että tänään on "puukässyn" sijaan poikien terveystarkastus. Opettaja (Pirkkoliisa Tikka) käskee oppilaitaan tekemään ainekirjoituksen, mutta Timo ei saa mitään aikaan. Timo kuvittelee olevansa lääkärintarkastuksessa. Lääkäri (Esa Pakarinen jr.), opettaja ja muut luokan pojat nauravat Timon paikatuille villahousuille. Sitten hän kuvittelee, että tasavallan presidentti olisi määrännyt villahousujen käyttöpakon koko maahan, ja että seuraavana päivänä olisi lääkärintarkastus. Kun lääkärintarkastus koittaa, Timon ei tarvitsekaan riisua vaatteitaan ja lääkärintarkastus menee ohitse.

## Rooleissa

* Elokuvan sisäkohtaukset on kuvattu Mäkkylän koulussa ja ulkokuvaukset Mäkkylässä Espoossa.

## Vastaanotto
*Helsingin Sanomien* tv-kriitikko Jukka Kajava suhtautui näytelmään nihkeästi sekä tuoreeltaan että monien uusintaesitysten alla. Hänen mukaansa jo ohjelman nimi kertoo sisällön ”jopa niin hyvin, että jos perheen pienimmille löytyy parempaa puuhaa kuin tv:n tuijottaminen, niin kannattaa puuhata”. Hänestä pelkkä tietoisku asiasta olisi riittänyt sen sijaan, että on valjastettu iso tuotantokoneisto puolen tunnin näytelmää varten. Hän kirjoitti nuoren Kyösti Väntäsen näyttelevän intensiivisesti ja tiiviisti, mutta aikuisnäyttelijöille teksti ei hänestä anna paljon ilmaisun eväitä. Kahta vuosikymmentä myöhemmin saman lehden Veli-Pekka Lehtonen oli suopeampi: ”Näkökulma on lapsen, miljöö realistinen ja ongelmat arkisen turvallisia.” Lehtonen piti näytelmän ilmaisukeinoja osin vanhentuneina, mutta sanoi *Villahousupakon* tarjoavan aikuistuneille 1970-luvun koululaisille mukavan nostalgista kuvastoa.

## Lähteet

## Aiheesta muualla
* ''Villahousupakko'' Yle Areenassa
Mustaviirukipuaja

**Mustaviirukipuaja** (*Xiphorhynchus lachrymosus*) on Etelä-Amerikan luoteisosissa ja Keski-Amerikassa tavattava kipuajiin kuuluva varpuslintu.

## Koko ja ulkonäkö
Kooltaan mustaviirukipuaja on noin 23&nbsp;cm. Lajin pää on valkoinen ja tiheästi mustaviiruinen. Linnun selkä on valkoisen- ja mustankirjava. Mustaviirukipuajan siivet ja pyrstö ovat väriltään tummankastanjanruskeat. . Vatsa on mustavalkoviiruinen. Laji on hyvin helppo tunnistaa ja ainoastaan vähemmän viiruisen *X. l. alarum*- alalajin voi sekoittaa kaakaokipuajaan (*Xiphorhynchus susurrans*). 

## Levinneisyys ja elinympäristö
Mustaviirukipuajaa tavataan Kolumbiasta, Costa Ricasta, Ecuadorista, Nicaraguasta ja Panamasta.  Laji elää subtrooppisten kosteiden metsien latvuskerroksissa ja harvemmin myös metsien laitamilla.  Yleensä linnut pysyttelevät alankomailla alle 1&nbsp;200 metrin korkeudella merenpinnasta. 

## Elintavat
Mustaviirukipuajat liikkuvat yksin tai pareittain puitten latvuksissa yleensä korkeammalla puissa kuin muut kipuajalajit. Lajin pesimäaika kestää helmikuusta toukokuulle.

## Lähteet
*ITIS: Xiphorhynchus lachrymosus 

### Viitteet
Batman: Dark Tomorrow

**Batman: Dark Tomorrow** on HotGenin kehittämä ja Kemcon julkaisema Batman-sarjakuvasankariin perustuva toimintaseikkailupeli. Peli julkaistiin vuonna 2003 Xboxille ja Nintendo GameCubelle. Suunnitelma pelin PlayStation 2 -versiosta peruttiin pelin saatuaan erittäin huonon vastaanoton muilta alustoilta.

## Juoni
Batmanin yrittäessä estää jengisotaa Arnold Weskerin ja Black Maskin välillä, hän huomaa että  komisario James Gordon on siepattu. Pian Batman saa selville Gordonin olevan Arkhamin mielisairaalassa ja hän yrittää päästä komisarion luokse viemäristön kautta. Batman kohtaa matkan varrella muun muassa herra Zsaszin, Ratcatcherin ja Myrkkymuratin ennen kuin huomaa Jokerin pitävän Gordonia vankinaan.

Jokeria vastaan taistelun päätteeksi Batman saa selville kaiken tämän olleen vain harhautusta, sillä välin kun Ra’s al Ghul paljastaa uuden suunnitelmansa valloittaa maailma. Nyt Batmanin täytyy matkustaa ympäri maailmaa päästäkseen al Ghulin päämajaan pysäyttämään hänen aikeensa.

## Luettelo vihollisista
* Vatsastapuhuja ja Arpinaama 
* Black Mask
* Victor Zsasz 
* Rotanpyytäjä 
* Myrkkymuratti
* Pakkasherra
* Killer Croc
* Jokeri
* Ra’s al Ghul

## Lähteet

## Aiheesta muualla
*
Kaustisen vaakuna

**Kaustisen kunnanvaakuna** on saanut aiheensa kunnan historiasta. Vaakunan viulu viittaa paikkakunnan edelleen jatkuvaan kansansoittajaperinteeseen ja sen ristit Kuorikoskien kirkonrakentajasukuun, joka rakensi lukuisia kirkkoja neljän sukupolven ajan ja tunnettiin laajalti ympäri maata.

Vaakunan on vanhan vaakunan pohjalta suunnitellut Ilmari Wirkkala, ja se vahvistettiin käyttöön 25. lokakuuta 1950. Vaakunan selitys on ”sinisessä kultaisin naularistein sirotellussa kentässä vastapalkeittain asetettu kultainen viulu”.

## Lähteet
* 
*
William Vincent Legge

**William Vincent Legge** (2. syyskuuta 1841 Cullenswood, Tasmania – 2. maaliskuuta 1918 Cullenswood) oli australialainen lintutieteilijä ja sotilas.

Legge opiskeli etupäässä Englannissa, mutta myös Ranskassa ja Saksassa, ja hän kehittyi eteväksi kielitieteilijäksi. Hän opiskeli myös Royal Military Academyssa Woolwichissa. 1862 hän sai komennuksen tykistöön. Hän palveli ensin Bathissa Englannissa ja sen jälkeen useita vuosia Melbournessa, josta hänen patterinsa siirrettiin Colomboon Ceylonille, missä hän eli 1869–1877. Tämän komennuksen jälkeen hän työskenteli viisi vuotta Aberystwythissä Cardiganshiressä, josta hän muutti takaisin Tasmaniaan ja palveli 11 vuotta Tasmanian puolustusvoimien komentajana. Saavutettuaan eläkeiän hän vetäytyi virastaan everstiluutnantin arvoisena upseerina.

Legge oli aina kiinnostunut lintutieteestä. Ceylonilla hän kirjoitti kaksiosaisen teoksen *History of the Birds of Ceylon*, jonka värikuvat maalasi John Gerrard Keulemans. Teos julkaistiin kolmiosaisena Lontoossa vuosina 1878–1880. Teos käsitti yli 1&nbsp;200 sivua ja 34 kuvataulua. Leggellä oli suuri linnunnahkakokoelma, josta osan hän lahjoitti Natural History Museumille ja osan Hobartin museoon.

Legge valittiin Royal Australasian Ornithologists Unionin (RAOU) ensimmäiseksi puheenjohtajaksi 1901. Hän palveli monissa seuran hallintotehtävissä kuolemaansa saakka. Hän oli myös British Ornithologists’ Unionin ja American Ornithologists’ Unionin kunniajäsen sekä Royal Geographical Societyn ja Zoological Society of Londonin jäsen. Hän toimi Royal Society of Tasmanian varapuheenjohtajana.

Legge nimesi linnuista muun muassa tasmaniansilkkimalurin suvun *Acanthornis* ja intianhuuhkajan (*Bubo nipalensis*) alalajin *blighi*.

## Lähteet
Doppelmayr

**Doppelmayr Garaventa** on itävaltalainen erilaisten köysiratojen suunnitteluun valmistamiseen erikoistunut yritys. Yli 60 vuoden kokemuksen perusteella Doppelmayr on yksi suurimmista ja johtavista köysiratojen valmistajista maailmassa. Yrityksen päätuotteita ovat tuolihissit, ankkurihissit ja sompahissit. Joulukuuhun 2007 mennessä Doppelmayr oli valmistanut yli 13&nbsp;850 köysirataa eripuolille maailmaa.

## Aiheesta muualla

* Doppelmayr/Garaventa Group verkkosivut